Krapinsko-zagorska županija - Wikipedia

# Krapinsko-zagorska županija

### From Wikipedia

Krapinsko-zagorska županija je županija koja se nalazi u sjeverozapadnom dijelu Republike Hrvatske i pripada prostoru središnje Hrvatske. Ime joj dolazi od regije zvane Hrvatsko Zagorje kojeg djelomično pokriva, te Krapine koja predstavlja njeno sjedište.

Krapinsko-zagorska županija Image:Krapinsko-zagorska županija (grb).gif
Image:Krapinsko-zagorska.png
Sjedište županije | Krapina
Broj stanovnika (2001.) | 142 432
Površina | 1224,22 km2
Župan | Vlasta Hubicki

## [uredi - уреди] Administrativna podjela i stanovništvo

Krapinsko-zagorska županija je podijeljena na 7 gradova i 25 općina.

- Gradovi:
  - Donja Stubica
  - Klanjec
  - Krapina (sjedište županije)
  - Oroslavje
  - Pregrada
  - Zabok
  - Zlatar.

- Općine:
  - Bedekovčina
  - Budinščina
  - Desinić
  - Đurmanec
  - Gornja Stubica
  - Hrašćina
  - Hum na Sutli
  - Jesenje
  - Konjščina
  - Kraljevec na Sutli
  - Krapinske Toplice
  - Kumrovec
  - Lobor
  - Mače
  - Marija Bistrica
  - Mihovljan
  - Novi Golubovec
  - Petrovsko
  - Radoboj
  - Stubičke Toplice
  - Sveti Križ Začretje
  - Tuhelj
  - Veliko Trgovišće
  - Zagorska Sela
  - Zlatar-Bistrica.

### [uredi - уреди] Popis stanovništva 2001.

Prema popisu stanovništva 2001. godine na području Krapinsko-zagorske županije živjelo je 142.432 stanovnika, što iznosi 3,2% od ukupnog broja stanovnika Republike Hrvatske. Etnički sastav je bio sljedeči: Hrvati 98.4 %, Slovenci 0.3 %, Srbi 0.2 % i drugi.

Na području Krapinsko-zagorske županije prevladavaju naselja seoskih obilježja. Naselja koja su proglašena gradovima predstavljaju područja prijelaznog urbano-seoskog karaktera. U urbaniziranom području općina i gradova živi oko 36.142 stanovnika što je 24% ukupnog broja stanovnika županije. Porast broja stanovnika kontinuirano je prisutan u svim urbaniziranim naseljima dok se u seoskim naseljima bilježi smanjenje broja stanovnika.

## [uredi - уреди] Županijska uprava

## [uredi - уреди] Zemljopis

Zasebna je geografska cjelina koja se pruža od vrhova Macelja i Ivančice na sjeveru do Medvednice na jugoistoku. Zapadna granica, ujedno i državna s Republikom Slovenijom, je rijeka Sutla, a istočna granica je vododjelnica porječja Krapine i Lonje. Ovako razgraničen prostor županije podudara se s prirodnom regijom Donje Zagorje.

Županija Krapinsko-zagorska graniči :

- na sjeveru s Republikom Slovenijom i Varaždinskom županijom
- na zapadu s Republikom Slovenijom
- na jugu s gradom Zagrebom i Zagrebačkom županijom
- na istoku sa Zagrebačkom i Varaždinskom županijom.

Površinom je jedna od manjih županija (1224,22 km²), ali je gustoćom stanovnika od 116 st./km² iznad hrvatskog prosjeka (78 st./km²) te je, uz Međimursku i Varaždinsku županiju, najgušće naseljeno područje zemlje.

Kroz županiju prolazi autocesta A2 Zagreb–Macelj, dio europske ceste E59 koja povezuje Hrvatsku sa zemljama srednje Europe.

### [uredi - уреди] Klimatska obilježja

Na području Krapininsko-zagorske županije vlada kontinentalno-humidni tip klime koji karakteriziraju umjereno topla ljeta i dosta kišovite i hladne zime.

- Temperatura zraka

Najveće temperature koje prelaze 30°C zabilježene su u lipnju, srpnju i kolovozu. Minimalne godišnje temperature niže od 10°C zabilježene su u siječnju (–20,5°C), veljači (–22°C), ožujku (–15,5°C) i prosincu (–17,2 °C). Samo tri mjeseca (lipanj, srpanj i kolovoz) nemaju negativnih temperatura. Ledenih dana u godini ima pretežno u mjesecu siječnju, veljači i prosincu.

- Padaline

Krapinsko-zagorska županija je područje kontinentalnog oborinskog režima s čestim i obilnim kišama u svibnju, lipnju i srpnju tj. u toku vegetacijskog perioda. Drugi oborinski maksimum je u studenom dok je najmanje oborina u mjesecu veljači i ožujku.

- Magla

Magla se pojavljuje tijekom cijele godine i u ljetnoj sezoni u jutarnjim i večernjim razdobljima dana, u zimskom razdoblju tijekom cijelog dana. Najveći broj dana s maglom imaju rujan, listopad, studeni i prosinac. Godišnje je ukupno 56 dana s maglom (15,3% godine sa smanjenom vidljivošću).

- Vjetar

U Zagorju se strujanje vjetrova modificira pod utjecajem reljefa. Najučestaliji su zapadni vjetrovi sa 45% trajanjem tijekom godine. Na drugom mjestu su istočni vjetrovi sa 29% trajanja, dok je vremensko razdoblje bez vjetra oko 6% godišnjeg vremena. Maksimalne jačine vjetra kreću se od 6–9 Bofora, a najjači vjetrovi javljaju se od kasne jeseni do početka proljeća.

## [uredi - уреди] Povijest

## [uredi - уреди] Gospodarstvo

## [uredi - уреди] Kultura

Dani Ksavera Šandora Gjalskog - http://www.danigjalskog.com/

## [uredi - уреди] Znamenitosti

## [uredi - уреди] Vanjske poveznice

- Službena stranica županije
- Plan grada Krapine, Zaboka - CroMaps navigator
- http://www.zagorje.hr/

Hrvatske županije

Zagrebačka | Krapinsko-zagorska | Sisačko-moslavačka | Karlovačka | Varaždinska | Koprivničko-križevačka | Bjelovarsko-bilogorska | Primorsko-goranska | Ličko-senjska | Virovitičko-podravska | Požeško-slavonska | Brodsko-posavska | Zadarska | Osječko-baranjska | Šibensko-kninska | Vukovarsko-srijemska | Splitsko-dalmatinska | Istarska | Dubrovačko-neretvanska | Međimurska | Grad Zagreb

Retrieved from "http://sh.wikipedia.org../../../k/r/a/Krapinsko-zagorska_%C5%BEupanija.html"

Kategorije: Hrvatske županije | Krapinsko-zagorska županija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Български
- Bosanski
- Català
- Česky
- Deutsch
- English
- Español
- Français
- Hrvatski
- Italiano
- 日本語
- Kernewek
- Nederlands
- Српски / Srpski
- Türkçe